authors:
Феня Декало
Автор

description: Месецът беше наситен с вълнения за израелските меломани. Първото голямо събитие беше концертът в чест на дългогодишната директорка на телавивската опера Хана Мунц – човекът, който създаде стила на театъра, през дългите години на своето управление създаде поколения...

title: Бенефис и премиера в Телавивската опера

maintext:
play
pause
stop
mute
unmute
max volume / Кореспонденция на Феня Декало Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Месецът беше наситен с вълнения за израелските меломани. Първото голямо събитие беше концертът в чест на дългогодишната директорка на телавивската опера Хана Мунц – човекът, който създаде стила на театъра, през дългите години на своето управление създаде поколения любители на този вид изкуство, а и формира техния вкус и изисквания. За бенефиса прелетяха на свои разноски артисти от цял свят. Други, които не успяха да дойдат, като Пласидо Доминго, който е започнал своята кариера в Израел, изпратиха музикални честитки.
Операта „Норма“ от Белини бе дебют за новата директорка, назначена от министърката на културата на Израел. Тя бе избрала да заложи „на сигурно“. В Израел бе пренесена постановка, която близо 20 години се играе с неотменен успех в Италия. Режисьорът Алберто Фасини (бивш асистент на самия Висконти), от 11 години не е между живите и възстановката бе извършена от Виторио Борели. Много му помагаше и главният диригент на телавивската опера Даниел Орен, който десетки пъти е дирижирал точно тази постановка, а и познава вкуса на израелската публика. Така стана, че този път не слушахме операта на предпремиерата, а на генералната репетиция и станахме свидетели как до последно диригентът връщаше артистите и хора, та дори променяше местата им, така че да се чува максимално добре в залата. А имаше защо да се тревожи. Арменската супер-звезда Рачуи Басенц, в ролята на Норма доказа, че е певица с много топъл, цветен глас и прекрасна техника, но е за по-камерни театри. Трудно й бе да надвика хора, оркестъра и партньорите си в ансамблите. Затова най-често Даниел Орен спираше репетицията и искаше от всички други да пеят под сурдинка, а от Рачуи Басенц - с цяло гърло. В ролята на жрицата Адалджиза чухме легендарното американско мецосопрано Долора Заич. В соловите си партии тя показа наистина мощен глас и прояви на артистизъм. Много добър беше Хорът. Прекрасни бяха много функционалните декори.Самата постановка изглеждаше по начин, приемлив за Европа преди 20 години. За израелската публика, която чака от операта, най-напред да е театър, а режисьорът да ги смае с неочаквани решения, тя бе малко статична. Въпреки това, аплодисментите накрая прераснаха в дълги овации.


description: Окръжна прокуратура - Благоевград изготви и внесе в съда обвинителен акт срещу Тайфи Мекльов. Той е обвинен за това, че през декември 2015 г. в гр. Якоруда е разпространил опасна за здравето спиртна напитка, предназначена за общо ползване. От престъпните действия на Мекльов е...

title: Тайфи Мекльов от Якоруда е обвинен за разпространението на ракията-убиец през 2015 година

maintext: Таксиметрови шофьори от Пловдив и Бургас протестираха пред сградата на пловдивската община. За пореден път те поискаха намаляване със 150 лева на данъка, който трябва да платят авансово в началото на следващата година. "За немалка част от нас данъкът е непосилен", казаха дошлите на протеста таксиметрови шофьори, но подчертаха, че има и такива, които..

fasttext_language: bg


authors:
Николай Христов
Автор

description: Жена пострада при катастрофа между два автомобила в София. Инцидентът е станал, след като едната кола е излязла от пътното платно и се е качила на тротоара. Инцидентът на столичния булевард "Сливница" е станал днес следобед. След сблъсък между два автомобила, излизайки от...

title: От "Пътна полиция" отчитат обичаен празничен трафик

maintext:
Жена пострада при катастрофа между два автомобила в София. Инцидентът е станал, след като едната кола е излязла от пътното платно и се е качила на тротоара. Инцидентът на столичния булевард "Сливница" е станал днес следобед. След сблъсък между два автомобила, излизайки от пътното платно единият от тях се е ударил в заведение за бързо хранене. Пострадалата жена се е намирала пред заведението. Откарана е в ИСУЛ с травми, но без опасност за живота.
При обиска на водача и спътника му в колата, ударила се в заведението, са били открити няколко таблетки амфетамин. Двамата младежи са се опитали да избягат от мястото на инцидента, но са били арестувани. Те са на 27 и на 31 години, от Враца, криминално проявени. Тестът за алкохол, извършен от полицаите, е дал положителен резултат и при двамата.
От "Пътна полиция" съобщават за сериозно задръстване на автомагистрала "Хемус" в посока София в района на тунел "Ечемишка". Преди дни от МВР предупредиха водачите, че заради ремонтите в два от тунелите може да се образуват колони от автомобили и движението да е затруднено.
Възстановено е движението при пети километър на автомагистрала "Тракия" в посока София, съобщават от Агенция "Пътна инфраструктурата". По-рано днес заради катастрофа на разклона за Верила движението в участъка на автомагистралата беше спряно.
Полицията е в готовност за подпомогне очаквания силен трафик към големите градове след коледните празници, увери пред "Хоризонт" налникът на "Пътна полиция" към СДВР Тенчо Тенев.


description: Комисията за ценните книжа и фондовите борси на САЩ (SEC) разследва продажбата на облигации на Мозамбик за 850 млн. долара, емитирани от три водещи банки – швейцарската Credit Suisse, руската VTB Group Русия и френската BNP Paribas, съобщава "Уолстрийт Джърнъл". През октомври...

title: Комисията за ценните книжа на САЩ разследва три водещи европейски банки във връзка с афера с облигации на Мозамбик

maintext:
Комисията за ценните книжа и фондовите борси на САЩ (SEC) разследва продажбата на облигации на Мозамбик за 850 млн. долара, емитирани от три водещи банки – швейцарската Credit Suisse, руската VTB Group Русия и френската BNP Paribas, съобщава "Уолстрийт Джърнъл".
През октомври южноафриканската страна заяви, че нейният дълг е неустойчив и Международният валутен фонд спря помощта си за Мозамбик, когато се появиха доказателства за тайни заеми за около 2 млрд. долара.
Облигациите, за които става въпрос, са били продадени през 2013 година за финансиране на планове на Мозамбик за държавна компания, която да развива улов на риба тон, но малко по-късно правителството призна, че с получените средства също така е било закупено и военно оборудване.
През ноември SEC поиска от облигационерите документи, които са предоставени от Credit Suisse, VTB и BNP Paribas по време на продажбата на мозамбикските облигации, посочва "Уолстрийт Джърнъл", позовавайки се на писмо, изпратено до притежателите на тези дългови книжа. В писмото също така се настоява инвеститорите да предоставят на Комисията за ценните книжа и фондовите борси всичките техни комуникации с банките, свързани с продажбата на облигациите.
От SEC отказват да коментира както информацията на "Уолстрий Джърнъл", така и аналогична информация, с която разполага и Ройтерс. В същото време Министерство на финансите на Мозамбик не е отговорило на исканията на Ройтерс за коментар по въпроса.
На този етап няма непосредствени коментари и от представители на BNP Paribas или Credit Suisse относно течащо разследване в САЩ.
Трябва да се има предвид, че и финансовите регулатори на Швейцария и Великобритания също проучват участието в тази операция на Credit Suisse и на руската банка VTB.
Няма непосредствени коментар от страна на банката VTB, но през юни, когато швейцарските и британските власти се включиха в разследването, от VTB заявиха, че те са били открити и прозрачни пред финансовите регулатори с оглед на сделката с Мозамбик.
Скандалът се отразява негативно на Credit Suisse Group и на BNP Paribas, като през днешната търговия акциите на швейцарската банка се понижават с цели 2,24%, а на френската банка – с 0,99%.


description: Най-сериозната предпоставка за инциденти през ски сезона остава несъобразяването със сложността на пистите от страна на скиорите и надценяването на уменията им за каране. Това са впечатленията на планинските спасители в Банско. Според новите правила всички писти трябва да са...

title: Масово каране на шейни по ски пътя в Банско създава проблеми

maintext:
play
pause
stop
mute
unmute
max volume / Репортаж на Кети Тренчева от Банско Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Методи Банински
Най-сериозната предпоставка за инциденти през ски сезона остава несъобразяването със сложността на пистите от страна на скиорите и надценяването на уменията им за каране. Това са впечатленията на планинските спасители в Банско. Според новите правила всички писти трябва да са обозначени цветово и информационно като сложност и да има изградени защитни съоръжения за безопасност. Контролът по изпълнението им държавата възложи на общините. Дали това промени ски културата, разказва планинският спасител
Има и хора, които подценяват ситуацията, особено гърците, не могат да карат ски, но се качват горе и после не могат да слязат, но ние намираме начин да ги свалим. Имаме всякаква техника, транспортираме ги щадящо.
Културата на каране на ски се променя към по-добро, отчита Банински, но отбелязва:
Идват хора със застраховки, но има и много хора, особено гърци и македонци, които не признават тези неща и се държат арогантно с нас. Те нямат застраховки, нямат карти и с тях имаме сериозни проблеми. Скачат ни, ругаят ни.
Маркетинг директорът на ски зоната Иван Обрейков обяснява, че действията на скиори без необходимите умения рефлектира и върху онези, които карат добре:
Има хора, които са като "шлифери" по пистите, хвърчат, не могат да овладеят ските или сноуборда, и се получават неприятни ситуации.
Правилото е едно: пази предния, пази себе си, пази и другите, съветва Иван Обрейков и допълва, че 15 души обикалят пистите непрекъснато и взимат мерки, но с големи спорове:
Винаги са невинни. Чак когато има някакъв инцидент, чак тогава бършат сълзите.
Като проблем в планината през последните години се очертава карането на шейни, което създава доста опасности. Качването и карането на шейни е забранено, но някои от туристите тръгват по ски пистите нагоре пеша и се пускат надолу, споделят работещите в курорта:
Зоната е обществена и когато не минават през наше съоръжение, ние не можем да влияем.
В Банско обмислят да отделят терени, които да са специално предназначени за каране на шейни, искат да обособят терен специално за сноуборд, но все още нямат разрешителни.


authors:
Кремена Данева - Кор. На Бнр В Пловдив
Автор

description: 26-годишна жена е била убита снощи в пловдивското село Куртово Конаре. Вечерта тя не се появила на обичайното място, откъдето тръгвала на работа, а тялото й е било открито в близост до дома й около полунощ. По разследването работят криминалисти от Областната дирекция на МВР и...

title: 26-годишна жена е убита в пловдивското село Куртово Конаре

maintext:
26-годишна жена е била убита снощи в пловдивското село Куртово Конаре.
Вечерта тя не се появила на обичайното място, откъдето тръгвала на работа, а тялото й е било открито в близост до дома й около полунощ.
По разследването работят криминалисти от Областната дирекция на МВР и дирекция "Национална полиция" под ръководството на Пловдивската окръжна прокуратура.


authors:
Николай Христов
Автор

description: Столичната полиция предупреждава, че в празничните дни има по-голям риск от кражби. Хората трябва да бъдат особенно внимателни, когато оставят жилищата си без надзор и пътуват извън града, каза Ивайло Величков от СДВР: Призовавам всички граждани да предприемат всички...

title: СДВР припомня, че по празницине рискът от кражби е по-голям

maintext:
Столичната полиция предупреждава, че в празничните дни има по-голям риск от кражби. Хората трябва да бъдат особенно внимателни, когато оставят жилищата си без надзор и пътуват извън града, каза Ивайло Величков от СДВР:
Призовавам всички граждани да предприемат всички охранителни възможности за собствените си жилища, да ги заключват, да включват алармените инсталации, да бъдат с повишено внимание при използването на социалните мрежи, когато коментират своите намерения, защото има определени хора, които, вместо да празнуват, имат престъпни намерения и това е един ясен ориентир за тях


authors:
Дора Атанасова - Кор. На Бнр В Хасково
Автор

description: Десет километра е опашката от камиони на изход на ГКПП “Капитан Андреево". Трафикът е изключително интензивен. В Хасковска област камионите няма да бъдат допускани на автомагистрала “Марица” и Е-80. Забраната не важи за автомобили, превозващи бързоразвалящи се...

title: Километрични опашки от камиони има на ГКПП “Капитан Андреево"

maintext: Защо единият родител след развода може да бъде лишен от правото да се вижда с непълнолетното си дете? Страдат ли децата от родителските конфликти? Как могат да бъдат защитени правата на родителя, който не отглежда детето, а след съдебно решение е с режим на виждане? Каква е причината, когато родители имат конфликти те да се разрешават чрез децата?..


description: Микаела Шифрин спечели по категоричен начин гигантския слалом за жени от световната купа по ски-алпийски дисциплини в Земеринг, след като завърши с почти секунда пред преследвачките. Това е втора победа за американката на австрийска писта, благодарение на което тя запази...

title: Микаел Шифрин нямаше конкуренция в Земеринг

maintext:
Микаела Шифрин спечели по категоричен начин гигантския слалом за жени от световната купа по ски-алпийски дисциплини в Земеринг, след като завърши с почти секунда пред преследвачките.
Това е втора победа за американката на австрийска писта, благодарение на което тя запази първото си място в генералното класиране.
21-годишната Шифрин водеше и след първото спускане, а нейният комбиниран резултат в крайна сметка остана 2:01.81 минути - с 0.78 секунди пред французойката Теса Уорли. Трета при 1.09 секунди пасив срещу победителката остана италианката Мануела Мьолг, а четвърта беше швейцарката Лара Гут, която е втора в генералното класиране. Тя изостава с 55 точки от американката в подреждането.
Шифрин има вече 24 победи за световната купа, като само две от тях са в гигантския слалом, а всички други - в слалома. Първата й в дисциплината беше спечелена в Зьолден през 2014-а.


description: Асоциацията на родители на деца с епилепсия организира изложба на рисунки и изделия, изработени от деца и младежи, страдащи от болестта, на тема „Приказни годишни времена“. Тя ще бъде отворена от 10.00 до 17.00 часа в Столичната библиотека на пл. „Славейков“. Изложбата...

title: Изложба на рисунки и изделия, изработени от деца и младежи, страдащи от епилепсия

maintext:
Асоциацията на родители на деца с епилепсия организира изложба на рисунки и изделия, изработени от деца и младежи, страдащи от болестта, на тема „Приказни годишни времена“. Тя ще бъде отворена от 10.00 до 17.00 часа в Столичната библиотека на пл. „Славейков“.
Изложбата е начин да се покаже другото лице на хората с епилепсия, които всекидневно се борят с болестта и ограниченията, налагани от нея – и които в същото време искат да създават и творят.
Организаторите напомнят, че хората с диагноза епилепсия в България продължават да се борят за равен достъп до детските градини, училищата и работния пазар.


authors: Здравка Маслянкова - Кор. На Бнр Във В. Търново

description: 20 работодатели са  санкционирани през последния месец от Инспекцията по труда във Велико Търново.Най-много са нарушенията в сферата на търговията и хранително-вкусовата промишленост, заяви директорът на контролното ведомство инж. Невена Стефанова.Рязко са се увеличили...

title: 20 работодатели са санкционирани през последния месец от ИТ във Велико Търново

maintext:
20 работодатели са санкционирани през последния месец от Инспекцията по труда във Велико Търново.
Най-много са нарушенията в сферата на търговията и хранително-вкусовата промишленост, заяви директорът на контролното ведомство инж. Невена Стефанова.
Рязко са се увеличили нарушенията на работодателите, които са погазили нормите, закрилящи труда на лицата с намалена работоспособност и на трудоустроените. За месеца са постъпили 11 сигнала на граждани срещу работодатели за допуснати нарушения на трудовото законодателство.
Инж. Невена Стефанова посочи още, че в региона се увеличават и работодателите, които забавят изплащането на заплатите.


description: Паметта на загиналите преди 13 години български военни в Кербала беше почетена с панихида в родните им места. В терористичната атака с камион-бомба срещу българската военна база бяха убити петима военнослужещи, а близо 70 бяха ранени. Тогава българският контингент участваше...

title: Паметта на загиналите български военни в Кербала беше почетена с панихида

maintext:
Паметта на загиналите преди 13 години български военни в Кербала беше почетена с панихида в родните им места.
В терористичната атака с камион-бомба срещу българската военна база бяха убити петима военнослужещи, а близо 70 бяха ранени.
Тогава българският контингент участваше в операцията на Коалиционните сили за стабилизиране и възстановяване на Ирак.


description: Китайската инвазия във футбола. В последно време се говори много за това, а милионите които изсипват азиатците към европейските клубове са наистина впечатляващи. Поредният пример разкри мениджърът на Кристиано Роналдо Жорже Мендеш, който заяви в интервю, че китайски клуб е...

title: Пажин: В Китай са луди по футбола, но трудно ще си върнат парите

maintext: Китайската инвазия във футбола. В последно време се говори много за това, а милионите които изсипват азиатците към европейските клубове са наистина впечатляващи. Поредният пример разкри мениджърът на Кристиано Роналдо Жорже Мендеш, който заяви в интервю, че китайски клуб е предложил 300 млн. евро на Реал Мадрид за Роналдо, а нападателят щял да получава 100 млн. евро на година. Какво се случва в Китай и може ли азиатското първенство да се превърне в Меката на световния футбол. Мнението си по темата дава Предраг Пажин, бивш национал на България, с голям опит в китайското първенство.


description: Министерството на културата на Полша купи частна арт колекция, оценена на около 2 млрд. евро, само за 100 млн. евро, или за 5% от стойността й. Колекцията на семейство Чарториски, която се състои от 86 000 експоната, включва и знаковата картина „Дамата с хермелина” на Леонардо да...

title: Полша купи цялата частна колекция, съдържаща "Дамата с хермелина” за около 5% от стойността ѝ

maintext:
Министерството на културата на Полша купи частна арт колекция, оценена на около 2 млрд. евро, само за 100 млн. евро, или за 5% от стойността й. Колекцията на семейство Чарториски, която се състои от 86 000 експоната, включва и знаковата картина „Дамата с хермелина” на Леонардо да Винчи. Това е една от едва четирите картини на ренесансовия майстор, включващи женски образ. Само произведението на да Винчи се оценява на приблизително 350 млн. евро, а освен него в колекцията са включени и картини на Рембранд и Реноар, както и ценни книги и ръкопси.
Полското министерство на културата обяви, че преговорите по сделката със собственика са продължили няколко месеца. Главата на семейство Чарториски - Адам, заяви, че продажбата на произведенията на изкуството на тази символична цена е лично негово решение.


authors:
Кирил Фалин - Кор. На Бнр В Кюстендил
Автор

description: През Коледните дни музейните експозиции в Кюстендил са отворени за посетители. Посетителите имат богат избор и могат да видят археологическата и нумизматична експозиция в зала "Асклепий" и изложбата от киноцентъра до музейната витрина с реквизит от филма "Капитан...

title: Музейните експозиции в Кюстендил са отворени за посетители по време на Коледните празници

maintext:
През Коледните дни музейните експозиции в Кюстендил са отворени за посетители.
Посетителите имат богат избор и могат да видят археологическата и нумизматична експозиция в зала "Асклепий" и изложбата от киноцентъра до музейната витрина с реквизит от филма "Капитан Петко войвода" в зала "Стримон", експонатите в къщата-музей на спасителя на българските евреи Димитър Пешев и на Ильо войвода. Много посещаван е музейният комплекс, средновековната църква "Свети Георги" в квартал "Колуша" или да разгледат археологическата изложба "Пътят - време без граници", със спасителни археологически проучвания по трасето на АМ "Струма", изложбената зала на джамията "Ахмед бей". Стотици кюстендилци се качват днес и утре и на римската крепост от четвърти век на хълма "Хисарлъка" над града, реновирана миналата година. Комплексът реално още не е пуснат за посещения, но е една от атракциите, от която се вижда целият град и кюстендилското поле, забулени в мъгла. Там стават чудни снимки и селфита, казват туристи.


description: Холивуд се прощава с Деби Рейнолдс, звездата от "Пея под дъжда", която почина на 84 години.  Тя напусна този свят само ден, след като загуби дъщеря си Кари Фишър, която остана в сърцата на поколения киномани с ролята си на принцеса Леа от фантастичната сага "Междузвездни...

maintext:
Холивуд се прощава с Деби Рейнолдс, звездата от "Пея под дъжда", която почина на 84 години. Тя напусна този свят само ден, след като загуби дъщеря си Кари Фишър, която остана в сърцата на поколения киномани с ролята си на принцеса Леа от фантастичната сага "Междузвездни войни".
След новината за кончината на Деби Рейнолдс много знаменитости засвидетелстваха почитта си към нея в социалните мрежи. Сега тя е с Кари, сподели Тод Фишър, син на Деби Рейнолдс и брат на Кари Фишър.
Великолепната Деби Рейнолдс спечели сърцата на хората по света с ролята си в "Аз пея под дъжда" - филм, който промени живота ми, гласи туитът на поп звездата и телевизионна знаменитост Пола Абдул.
Новината, че Деби Рейнолдс е починала само ден след като си отиде дъщеря й Кари ме съкруши. Изпращам цялата си любов и подкрепа на останалите членове на семейството, пише Дуейн "Скалата" Джонсън.
Прекрасната, талантлива и отдадена на професията Деби Рейнолдс си отиде само ден след дъщеря си Кари, сподели и актрисата Бет Мидлър.
Актьорът Марк Хамил, екранният близнак на принцеса Лея Люк Скайуокър, е публикувал снимка на мъж, който изритва шестицата от 2016 г., придружена от надписа: Жестока, жестока година.


description: Белодробната болница в Бургас има нужда от нова апаратура за функционални изследвания на дишането. Лекарите се надяват, че със средствата, които ще бъдат събрани чрез кампанията „Избери, за да помогнеш“, ще могат да обновят апарати, които се използват всеки ден по 20 - 30 пъти...

maintext:
play
pause
stop
mute
unmute
max volume / Репортаж на Сефка Бакърджиева Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Белодробната болница в Бургас има нужда от нова апаратура за функционални изследвания на дишането. Лекарите се надяват, че със средствата, които ще бъдат събрани чрез кампанията „Избери, за да помогнеш“, ще могат да обновят апарати, които се използват всеки ден по 20 - 30 пъти и бързо се амортизират.
Годишно през нашата болница минават около 2 500 човека на стационарно лечение, докато при прегледите в приемно-консултативния кабинет са около 10 хиляди, каза за „Хоризонт до обед“ д-р Евелина Трошанова.
Можете да дарите средства чрез есемес с текст на латиница DMS BELODROBNI на кратък номер 17 777 за всички мобилни оператори.
Още можете да чуете от репортажа на Стефка Бакърджиева от Радио Бургас.


authors: Пламен Христов - Кор. На Бнр В Ловеч

description: Прокуратурата започна да разследва на причините за днешната тежка катастрофа на пътя София - Варна. Край село Микре челно се сблъскаха автобус и лека кола. На място загинаха 45-годишна жена - шофьор на лекия автомобил, 46-годишният шофьор на автобуса и 43-годишен пътник.По ...

title: Трима загинаха при катастрофа на главния път София - Варна край село Микре

maintext:
play
pause
stop
mute
unmute
max volume / Интервю на Валерия Николова с д-р Татяна Ганчева Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Прокуратурата започна да разследва на причините за днешната тежка катастрофа на пътя София - Варна. Край село Микре челно се сблъскаха автобус и лека кола. На място загинаха 45-годишна жена - шофьор на лекия автомобил, 46-годишният шофьор на автобуса и 43-годишен пътник.
По предварителна информация от Прокуратурата, катастрофата е станала заради навлизане на лекия автомобил в лентата за движение на автобуса. В момента се извършват процесуално-следствени действия на мястото на инцидента.
В автобуса са пътували 39 души – служители на Община Лясковец, които са пътували за тиймбилдинг във Вършец.
Загиналият шофьор на автобуса Стефан Бъчваров е собственик на горнооряховската транспортна фирма "Бъчварови". Според неговия син Мариян Василев автобусът е бил напълно изряден и е минал всички прегледи, а фирмата има всички лицензи.
16 от пострадалите при тежката катастрофа са приети в болницата в Ловеч с различни травми. Четирима от тях са в тежко състояние. Една жена е откарана в неврохирургична клиника в Плевен. Лекарите ще решават дали и други трима от пострадалите с черепно-мозъчни травми да бъдат насочени към плевенската клиника.
Подробности за състоянието на пострадалите от директора на Ловешката болница д-р Татяна Ганчева:
Те са с политравми, от черепно-мозъчни до крайници, ампутиран крайник. Ще бъде наша преценката кои са за хоспитализация в МБАЛ АД - Ловеч, а други най-вероятно с черепно-мозъчни травми, ще бъдат препратени в неврохирургична клиника в Плевен, а с ампутирания горен крайник на ниво лечебно заведение с по-високо ниво на компетентност в София.
Тези, които са оцелели при тази тежка катастрофа и не са пострадали, ще бъдат приютени в Община Ловеч по разпореждане на кмета на града Корнелия Маринова и ще им бъде осигурено всичко необходимо.
Пътят София-Варна при село Микре остава затворен. Използва се обходен маршрут - пътен възел Ябланица – Ловеч – село Микре и обратно.


description: Международният комитет на Червения кръст потвърди, че е приключила евакуацията на десетки хиляди хора от източната част на сирийския град Алепо, както и от двете шиитски села Фуа и Кефрая в провинция Идлиб. Всички цивилни, които са пожелали това, както и ранените и бойците са...

title: Приключила е евакуацията на източната част на Алепо

maintext:
Международният комитет на Червения кръст потвърди, че е приключила евакуацията на десетки хиляди хора от източната част на сирийския град Алепо, както и от двете шиитски села Фуа и Кефрая в провинция Идлиб. Всички цивилни, които са пожелали това, както и ранените и бойците са изтеглени, заяви говорителят на организацията Криста Армстронг.
Финалната фаза на евакуацията се контролираше от 31 наблюдатели на ООН, които са в Сирия след решение на Съвета за сигурност.
Армията на сирийския режим обяви, че е установила пълен контрол над Алепо и е предоставила на президента Башар Асад най-голямата победа в продължаващата близо 6 години война.


description: Стюардите от "Бритиш еъруейс" отмениха планираната за Коледа стачка, съобщиха от техния синдикат.Те се готвеха за двудневен протест по празниците, за да изразят недоволството си от плановете за съкращения и замразяване на заплати. Стачката е отменена, обяви генералният...

title: Стюардите от "Бритиш еъруейс" няма да стачкуват по Коледа

maintext: Световната здравна организация /СЗО/ обяви, че е завършило изпитанието на експериментална ваксина срещу вируса Ебола със 100 процента ефективност. Съобщението е публикувано на сайта на организацията. Нито един случай на зараза не е регистриран 10 дни, след като повече от 5 хиляди души са били ваксинирани в Гвинея. Епидемията избухна там..


description: Софийската градска художествена галерия съвместно с Етнографския музей се превръща в територия на инициативата "Зимно училище в музея". То очаква деца от първи до четвърти клас в дните от 27 до 30 декември, за да ги запознае с обичаи, традиции и празнични ритуали. В галерията...

title: "Зимно училище в музея" предлага на децата досег с традициите

maintext:
play
pause
stop
mute
unmute
max volume / Интервю на Людмила Железова със Станка Желева Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Софийската градска художествена галерия съвместно с Етнографския музей се превръща в територия на инициативата "Зимно училище в музея".
То очаква деца от първи до четвърти клас в дните от 27 до 30 декември, за да ги запознае с обичаи, традиции и празнични ритуали.
В галерията децата ще могат да изработят собствен календар, използвайки различни техники и стилове в изкуството, разказа пред "Хоризонт" Станка Желева.
Всички, които имат желание да рисуват, да учат и да се забавляват са добре дошли, увери тя.


description: Журналист на медията "Ал-Джазира" е арестуван в Египет, предаде Франс прес като се позова на полицейски източници. Египет обвинява медията, че подкрепя ислямистката опозиция. Египтянинът Махмуд Хюсеин е бил арестуван в дома си в петък, дни след като се върнал в страната си...

title: Арестуваха журналист на "Ал-Джазира" в Египет

maintext:
Журналист на медията "Ал-Джазира" е арестуван в Египет, предаде Франс прес като се позова на полицейски източници. Египет обвинява медията, че подкрепя ислямистката опозиция. Египтянинът Махмуд Хюсеин е бил арестуван в дома си в петък, дни след като се върнал в страната си за почивка, твърдят "Ал-Джазира" и полицията. Той е бил спрян и разпитан на летището в Кайро, когато пристигнал във вторник, но е бил пуснат, преди полицията да нахлуе в къщата му по-късно. Представител на съда е заявил, че Хюсеин е обвинен в склоняване към насилие, публикуване на неверни новини и членство в забраненото движение "Мюсюлманско братство".
През 2013-а Египет арестува трима журналисти на "Ал-Джазира" по подобни обвинения, включително канадец и австралиец, и ги осъди да лежат в затвор. По-късно те бяха освободени и напуснаха страната.


authors:
Кръстина Иванова
Автор

description: От отиващата си година сме доволни и не сме доволни. Представянето ни на международното спортно поле беше много успешно, но най-добрите ни спортисти получиха тежки травми. През 2017 година сме домакини на световно първенство, най-голямото спортно събитие у нас. Имах няколко ...

title: Стоян Димитров: Надявам се следващото правителство да има положително отношение към нашия спорт

maintext:
От отиващата си година сме доволни и не сме доволни. Представянето ни на международното спортно поле беше много успешно, но най-добрите ни спортисти получиха тежки травми. През 2017 година сме домакини на световно първенство, най-голямото спортно събитие у нас. Имах няколко неуспешни разговора с министър Кралев, за помощ. До края на март трябва да платим такса участие от 220 000 франка на международната федерация. Освен това ни искат наем на Арена Армеец от 220 000 лева без ДДС. Трябва да платим и медицинското обслужване и да закупим нови уреди. Така, че се надявам през 2017 година новото правителствои новото ръководство на министерството на спорта да има по- положително отношение към нашия спорт и да ни помогне с организацията и финансирането, заяви специално за предаването „На финала“ Стоян Димитров – президент на БФ Скокове на батут, който направи обзор на дейността на централата през 2016 година.
play
pause
stop
mute
unmute
max volume / Стоян Димитров- президент на БФ Скокове на батут Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin


description: ООН обяви, че е разположила десетки наблюдатели в източната част на Алепо, за да проследят финалната фаза на евакуацията на бунтовниците. Това ще бъде последното действие, преди сирийската армия изцяло да си възвърне контрола върху града.  Специалният пратеник на ООН за Сирия...

title: Стафан де Мистура призова за прекратяване на огъня в цяла Сирия

maintext:
ООН обяви, че е разположила десетки наблюдатели в източната част на Алепо, за да проследят финалната фаза на евакуацията на бунтовниците.
Това ще бъде последното действие, преди сирийската армия изцяло да си възвърне контрола върху града.
Специалният пратеник на ООН за Сирия Стафан де Мистура призова днес за прекратяване на огъня в цялата страна, предаде Ройтерс.
Това е важно за предотвратяване на нова смъртоносна битка като тази за Алепо, подчерта Де Мистура.
Той съобщи, че най-малко 35 000 души, както цивилни, така и бунтовници, са били евакуирани от северния сирийски град.


authors:
Пламен Христов
Автор

description: В Троян ще бъде изграден дневен център за деца и  младежи с увреждания. Кметът на Троян Донка Михайлова посочи, че социалната услуга е крайно необходима за общината. Би променила начина на живот на 15 троянски семейства.Дневният център ще бъде изграден до детска градина...

maintext:
В Троян ще бъде изграден дневен център за деца и младежи с увреждания.
Кметът на Троян Донка Михайлова посочи, че социалната услуга е крайно необходима за общината.
Би променила начина на живот на 15 троянски семейства.
Дневният център ще бъде изграден до детска градина „Осми март“. Проектирането му ще започне след приемането на общинския бюджет за следващата година.
Колегите вече работят по някои промени свързани с промяната на предназначението на терена.
За финансиране ще се кандидатства по оперативната програма „Региона в растеж“.


description: Италиански учени откриха най-старата известна рождествена сцена - скална рисунка на 5000 години, изобразяваща звезда на изток, новородено между двама родители и животни, съобщи Лайв сайънс.Рисунката е направена с червеникаво-кафява охра. Тя е на тавана на малка пещера в...

title: Учени откриха най-старата рождествена сцена - скална рисунка на 5 000 години

maintext:
Италиански учени откриха най-старата известна рождествена сцена - скална рисунка на 5000 години, изобразяваща звезда на изток, новородено между двама родители и животни, съобщи Лайв сайънс.
Рисунката е направена с червеникаво-кафява охра. Тя е на тавана на малка пещера в пустинята Сахара в Египет.
Сцената наистина прилича на Рождество Христово, но е по-стара от него с около 3000 години, съобщиха от Музея по планетарни науки в Прато, близо до Флоренция.


authors:
Мария Костова
Автор

description: Парламентарната група на БСП настоява незабавно да бъде прекратена процедурата за отдаване на концесия на Интермодален терминал-Пловдив. Депутатът Драгомир Стойнев заяви:Отивайки си, правителството иска наистина да прави жестове или се опитва по някакъв начин да събира...

title: БСП настоява да бъде прекратена процедурата за концесия на Интермодален терминал-Пловдив

maintext:
Парламентарната група на БСП настоява незабавно да бъде прекратена процедурата за отдаване на концесия на Интермодален терминал-Пловдив.
Депутатът Драгомир Стойнев заяви:
Отивайки си, правителството иска наистина да прави жестове или се опитва по някакъв начин да събира пари може би за изборите, но това са подаръци от българския народ и по никакъв начин това ние не можем да го приемем. Тази процедура трябва незабавно да бъде спряна. В ход е процедурата да се спре, защото това е ограбване. Ограбване на българските граждани. Нищо не пречи НКЖИ да извършват търговска дейност. Това е една от препоръките на Европейската комисия.
Депутатът от БСП Георги Свиленски призова премиера в оставка Бойко Борисов да спре и поръчката за въвеждане на т.нар. "тол система" в България, защото, според социалистите, тя е несправедлива.
Интермодалният терминал в Пловдив, който е в активите на компанията "Железопътна инфраструктура", е изграден с европари в размер на 12 милиона лева и дава възможност за комбиниран превоз на контейнери товари от ТИР-ове с жп транспорт. Правителството реши той да бъде даден на концесия за 27 години преди месец.


description: Двама младежи са спасени в подножието на Белинташ, в района на високопланинското село Врата, съобщиха от Районната противопожарна служба в Асеновград. Сигналът за бедстващите е бил подаден вчера около 16.30 часа на телефон 112. Колата, с която пътували момче и момиче на 20 години, се...

title: Спасени са двама младежи, чиято кола заседна в преспите

maintext:
Двама младежи са спасени в подножието на Белинташ, в района на високопланинското село Врата, съобщиха от Районната противопожарна служба в Асеновград. Сигналът за бедстващите е бил подаден вчера около 16.30 часа на телефон 112. Колата, с която пътували момче и момиче на 20 години, се отклонила от пътя и заседнала в преспите, а те тръгнали да се спасяват пеша.
С помощта на високопроходим автомобил екипът от четирима огнеборци към 21.00 часа вечерта успели да стигнат до двамата младежи, блокирани в преспите, и да ги транспортират до проходимо място. Спасителната акция е продължила близо пет часа.
Младежите са от Пловдив, пътували са с лек автомобил, който не е бил пригоден за тежките зимни условия и натрупалия сняг по пътя.


description: Очаква се днес Дядо Коледа да потегли от Лапландия.На кратка церемония преди голямото пътуване, джуджетата танцуваха и пяха, за да му пожелаят късмет с ежегодната изключително отговорна мисия с подаръците, а дядо Коледа каза: Ние сме късметлии, благословени сме, животът ни е...

title: Дядо Коледа потегля от Лапландия

maintext:
Очаква се днес Дядо Коледа да потегли от Лапландия.
На кратка церемония преди голямото пътуване, джуджетата танцуваха и пяха, за да му пожелаят късмет с ежегодната изключително отговорна мисия с подаръците, а дядо Коледа каза:
Ние сме късметлии, благословени сме, животът ни е хубав. Празниците ни са чудесни.
След като тръгне от дома си, Дядо Коледа спира в работилницата на Северния полюс, откъдето започва най-важната част - разнасянето на подаръците в коледната нощ.


authors:
Георги Василски
Автор

description: На края на всяка година правим равносметка. Та какво не научихме ние, българите и през последните 12 месеца.Не научихме, че когато властници казват, че ни дават пари едва или не по милост, те дават нашите пари, с които те, властниците не са могли, основно не поради морални причини, да...

title: Като равносметка

maintext:
На края на всяка година правим равносметка. Та какво не научихме ние, българите и през последните 12 месеца.
Не научихме, че когато властници казват, че ни дават пари едва или не по милост, те дават нашите пари, с които те, властниците не са могли, основно не поради морални причини, да обогатят родата, близки и познати, партийни съмишленици, емоционални завоевания или нещо околно.
Не научихме, че когато гласуваш срещу нещо, не е необходимо да гласуваш за някого, който след време ще стане, ако вече не е част, от това нещо.
Не научихме, че когато се спасяваме поединично, ние всъщност затъваме заедно.
Не научихме, че главата на държавния глава е и за мислене.
Не научихме, че за едни патриотизмът е бизнес, чиито сметки после плащаме всички останали.
Не научихме, че гражданската съвест на заплата е само заплата.
Не научихме, че да искаш да си равен не значи другите да те отглеждат като такъв.
Не научихме, че за записаното, че властта произтича от народа трябва да се бориш, ако искаш да си народ.
Но се научихме, че ако искаш да хапнеш блажно, трябва да изчакаш да се роди Син Божи. Ако искаш да хапнеш втори път, трябва да го разпнеш.
play
pause
stop
mute
unmute
max volume / „Темата на деня в 300 секунди” - петък, 23 декември Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin


authors:
Антония Попова
Автор

description: Празничен концерт-матине "Светът е Коледа " представя Държавна опера-Пловдив със специалното участие на Мария Илиева. Програмата включва най-известните мелодии и песни за Рождество Христово от цял свят в изпълнение на солистите Евгения Ралчева и Петя Петрова, Оркестър и...

title: Светът е Коледа в Операта в Пловдив

maintext:
play
pause
stop
mute
unmute
max volume / Интервю на Антония Попова с Никола Шопов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Празничен концерт-матине "Светът е Коледа " представя Държавна опера-Пловдив със специалното участие на Мария Илиева.Програмата включва най-известните мелодии и песни за Рождество Христово от цял свят в изпълнение на солистите Евгения Ралчева и Петя Петрова, Оркестър и хор на Опера Пловдив с диригент Константин Добройков, Хор на Пловдивските момчета "Стефка Благоева" с диригент Милка Толедова, Хор "Детска китка" с диригент Яна Делирадева.
Поради големия интерес ще има и втори концерт – на 24 декември от 11 часа.
От звуковия файл може да чуете интервюто с Никола Шопов, режисьор.


authors:
Ирина Павлова - Радио Шумен
Автор

description: Шуменският окръжен съд ще решава по-късно днес дали да остави в ареста двама от машинистите на дерайлиралия в Хитрино влак. Димитър Михнев и помощникът му Радослав Петков са задържани за 72 часа и прокуратурата ще иска постоянно задържане под стража. На двамата ще бъдат...

title: Шуменският съд ще решава дали да остави в ареста двама от машинистите на влака в Хитрино


authors:
Михайлина Павлова
Автор

description: Впечатли ме следната история. Представете си 88 годишен старец, когото телефонните измамници успяват вчера да убедят, че е част от организирана полицейска акция по залавянето на крадци. Обаждат му се уж ченгетата, търсят неговото гражданско съдействие, той естествено се...

title: Между „Добро утро“ и „Лека нощ“

maintext:
play
pause
stop
mute
unmute
max volume / „Темата на деня в 300 секунди” - четвъртък, 29 декември Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Впечатли ме следната история. Представете си 88 годишен старец, когото телефонните измамници успяват вчера да убедят, че е част от организирана полицейска акция по залавянето на крадци. Обаждат му се уж ченгетата, търсят неговото гражданско съдействие, той естествено се чувства горд и полезен. Вади (дали от буркани или изпод дюшека) 10 000 лева, слага ги в найлоново пликче и ги връзва с ластиче на портата в двора, после на прибежки се втурва в къщата, готов да гледа престрелка между полицаи и апаши, в която герой ще бъде единствено и само той. Слава Богу, дядото скоро се усеща, че в клопката са се хванали не крадците, а самият той и се обажда надлежно в полицията. Случката има добър край – мулето е заловено както си кара мерцедеса и сега е прибрано на топло. Специалистите разчитат чрез него да разкрият поредната схема на телефоните измамници и най-вероятно ще успеят.


description: Треньорът на вратарите в във футболния тим на "Ботев" Пловдив Петко Петков напуска клуба от първи януари 2017 година. 45-годишният специалист изкара четири години в Пловдив и работи заедно с треньорите Милен Радуканов, Станимир Стоилов, Николай Костов и Николай Киров.Работа в...

title: Треньор напусна "Ботев" Пловдив

maintext:
Треньорът на вратарите в във футболния тим на "Ботев" Пловдив Петко Петков напуска клуба от първи януари 2017 година. 45-годишният специалист изкара четири години в Пловдив и работи заедно с треньорите Милен Радуканов, Станимир Стоилов, Николай Костов и Николай Киров.
Работа в "Ботев" от Нова година се очаква да започне Иван Цветанов. До вчера той бе директор в школата на "Нефтохимик" и треньор на юношите старша-възраст в бургаския тим.


description: Банката "Кредит Суис" обяви в петък, че е постигнала споразумение с американските правосъдни органи относно обвинения, свързани с продажби на ипотечно-гарантирани ценни книжа от страна на швейцарската финансова институция преди глобалната финансова криза, като тя се е...

title: "Кредит Суис" също се споразумя с американските власти и ще плати глоби за около 5,3 млрд. долара

maintext:
Банката "Кредит Суис" обяви в петък, че е постигнала споразумение с американските правосъдни органи относно обвинения, свързани с продажби на ипотечно-гарантирани ценни книжа от страна на швейцарската финансова институция преди глобалната финансова криза, като тя се е съгласила да се изплати около 5,3 млрд. долара.
Базираната в Цюрих банка посочи, че споразумението включва изплащането на глоба за 2,48 млрд. долара, която беше наложена от Правосъдния департамент на САЩ и изплащане на компенсации на нейни американски клиенти за около 2,8 млрд. долара в рамките на следващите пет години.
В резултат на това "Кредит Суис" подчерта, че в нейните финансови резултати за текущото тримесечие ще бъдат заделени 2 млрд. долара за извънредни разходи и глоби.
Късно снощи и "Дойче банк" заяви, че е постигнала споразумение с американското министерство на правосъдието относно подобни обвинения, като ще плати сумарно 7,2 млрд. долара - наложената от Департамента по правосъдие глоба в размер на 3,1 млрд. долара и 4,1 млрд. долара за ощетените от банката клиенти. В резултат на това, финансовият отчет на немския кредитор за настоящото тримесечие ще включва разходи за 1,17 млрд. долара, които ще бъдат част от наложената от американските оторизирани власти глоба.
Споразумението на "Дойче банк" е факт след месеци на тежки преговори, като първоначално Министерството на правосъдието на САЩ настояваше за глоба в размер на цели 14 млрд. долара.
В резултат на постигнатите споразумения акциите на двете водещи европейски банкови институции бележат добро повишение в началото на днешната търговия. Акциите на "Дойче банк" поскъпват с 4,6%, а тези на "Кредит Суис" - с 2%.


description: Футболният "Кристъл Палас" уволни своя мениджър Алън Пардю след серия от слаби резултати. Отборът над чертата на изпадащите, но амбициите на собствените са различни от това."Кристъл Палас" регистрира печален рекорд за 2016 година, след като има спечелени по 0.72 точки на...

title: "Кристъл Палас" уволни мениджъра Алън Пардю

maintext:
Футболният "Кристъл Палас" уволни своя мениджър Алън Пардю след серия от слаби резултати. Отборът над чертата на изпадащите, но амбициите на собствените са различни от това.
"Кристъл Палас" регистрира печален рекорд за 2016 година, след като има спечелени по 0.72 точки на мач. Това е по-малко от всеки един друг тим в първите четири дивизии на Англия.
"Лично аз имам добри чувства към Кристъл Палас. Усещах специална връзка с този клуб и сега ме боли, като разбрах, че тя е прекъсната", заяви Алън Пардю.
Според информации от Англия фаворит за нов мениджър на тима е Сам Алардайс.


description: Комисията за защита на потребителите и Федерацията на потребителите в България сключват меморандум за сътрудничество с цел защита на гражданите За  предаването „Преди всички“ по „Хоризонт“ председателят на Комисията за защита на потребителите Димитър ...

title: КЗП и Федерацията на потребителите сключват меморандум за сътрудничество

maintext:
play
pause
stop
mute
unmute
max volume / Интервю на Таня Величкова с Димитър Маргаритов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Комисията за защита на потребителите и Федерацията на потребителите в България сключват меморандум за сътрудничество с цел защита на гражданите
За предаването „Преди всички“ по „Хоризонт“ председателят на Комисията за защита на потребителите Димитър Маргаритов обясни, че Федерацията има широка мрежа от филиали в страната и богат опит в решаването на проблеми, свързани с естествените монополисти като ВИК – дружествата и Топлофикациите.
Всъщност ние работим в тясно взаимодействие с неправителствените организации, които са на терена на потребителската защита много активно. Така че този меморандум е една формална изява на нещо, което вече съществува. Аз се надявам, че ще бъде един допълнителен тласък за това, както ние като институция, така и неправителственият сектор, да продължим с реални действия да присъстваме активно на пазара и да следим за това да няма или да намалим до минимум нарушенията на потребителските права.
Маргаритов изтъкна, че това не е първото споразумение на Комисията и изрази надежда кръгът на сътрудничество да се разраства:
Още през миналата година ние сключихме подобно споразумение с неправителствена организация, която защитава правата и интересите на по-възрастните хора. Осъзнавайки, че това е една, от потребителска гледна точка, по-уязвима група граждани, подписахме такова споразумение и си сътрудничим активно, като обменяме информация, извършваме съвместни проверки. По този начин се надявам, че съумяваме да хванем най-чувствителните теми на този терен.
Естествено, че ние сътрудничим и с Асоциация „Активни потребители“ и бихме могли да сътрудничим и с всички други неправителствени потребителски организации. Тук става въпрос и за коректив в действията на една институция и на неправителствения сектор, но когато усилията бъдат обединени, мисля, че тогава вече няма никакво съмнение, и защитата на потребителя би била още по-силна и осезаема.
Федерацията и Комисията ще се информират взаимно за опасните продукти на пазара и ще имат възможност да извършват съвместни проверки.
Комисията следи внимателно местата за настаняване и атракциите в новия туристически сезон.
Въпреки завишените изисквания към търговците, процентът на нарушенията продължава да намалява, изтъкна той. Преди 3-4 години около 10 – 12% процента от проверките са констатирали нарушения, а сега - 7-8%


description: За първи път в Мадрид днес ще бъде забранено движението на автомобили с четни номера. Така местните власти очакват да се справят със замърсяването на въздуха в града. Другите предприети мерки за справяне с проблема предвиждат още забрана за паркиране по улиците на...

title: В Мадрид за първи път забраняват движението на автомобили с четни номера

maintext:
За първи път в Мадрид днес ще бъде забранено движението на автомобили с четни номера.
Така местните власти очакват да се справят със замърсяването на въздуха в града.
Другите предприети мерки за справяне с проблема предвиждат още забрана за паркиране по улиците на автомобили, собственост на хора, които не живеят в столицата, и ограничения на скоростта.


description: Жълт код е обявен за днес в 11 области на Северна България заради силен вятър.	Кодът е в сила за областите Видинска, Монтанска, Врачанска, Плевенска, Ловешка, Габровска, Великотърновска, Търговищка, Русенска, Разградска и Силистренска. В тези области духа...

title: Силен вятър в Северна България

maintext:
Жълт код е обявен за днес в 11 области на Северна България заради силен вятър.
Кодът е в сила за областите Видинска, Монтанска, Врачанска, Плевенска, Ловешка, Габровска, Великотърновска, Търговищка, Русенска, Разградска и Силистренска. В тези области духа силен северозападен вятър със средна скорост 12-17 м/сек и пориви до 20-22 м/сек.


description: Делът на щатския долар в световните валутни резерви, докладвани на Международния валутен фонд, се понижи през третото тримесечие на 2016-а година до най-ниско ниво за последните две години, показват данни на МВФ. Периодът между юли и септември е третото поредно тримесечие, в...

title: Делът на американския долар в глобалните валутни резерви се понижи през третото тримесечие на годината

maintext:
Делът на щатския долар в световните валутни резерви, докладвани на Международния валутен фонд, се понижи през третото тримесечие на 2016-а година до най-ниско ниво за последните две години, показват данни на МВФ.
Периодът между юли и септември е третото поредно тримесечие, в което има намаляване на дела на доларовите валутни резерви, като този спад може би отразява повишеният оптимизъм относно световната икономика и набиращата скорост европейска икономика.
През третото тримесечие на 2016-а година, щатският долар формира 63,3% от световните валутни резерви спрямо 63,8% през периода между април и юни, като това е най-ниският дял на "зелената валута" от третото тримесечие на 2014-а година.
В същото време делът на еврото е нараснал до 20,3% от 20,0% през второто тримесечие, докато делът на японската йена се е увеличил до 4,5% от 4, на сто.
Трябва да се има предвид, че щатският долар поскъпна рязко спрямо останалите основни валути към 14-годишен връх след победата на Доналд Тръмп на президентските избори в САЩ на 8-и ноември, която накара редица инвеститори и анализатори да очакват ускоряване на американската инфлация и по-агресивна политика на затягане (на повишение) на основните лихви на Федералния резерв през следващата година.
Оповестените в петък данни на МВФ също така показват, че общите валутни резерви в света са нараснали през третото тримесечие до 11,01 трлн. долара от 10,97 тлрн. долара през второто тримесечие.
Общият размер на официално отчетените пред МВФ финансови авоари се е повишил до 7,8 трлн. долара от 7,5 трлн. долара през предходното тримесечие.
Неотчетените резерви, или тези, които не са били докладвани на МВФ, пък са се понижили през третото тримесечие до 3,21 трлн. долара от 3,47 трлн. долара през периода април - юни. Широко разпространено е мнението на валутния пазар, че част от валутните резерви на Китай спадат именно към официално неотчетените резерви. Според МВФ, от второто тримесечие на 2015-а година насам Китай е започнал да отчита валутния си портфейл на частична база и постепенно ще увеличи отчета, обхващайки цялостните си резерви в чуждестранна валута в рамките на две до три години.
Австралийските и канадските долари, които наскоро също бяха включени в състава на глобалните валутни резерви, разполагат през третото тримесечие с дял от около 2% от общите резерви.


authors:
Галя Митева - Радио Пловдив
Автор

description: Режисьорът Андрей Чертов  разказва за готовия  филм Silent movie с главен герой Милчо Левиев – пловдивчанин, пианист и композитор, филм за духа на Пловдив и на  времето ни, филм, който засега гледат само приятели.Чуйте защо в интервюто на Галя Митева с режисьора....

title: Silent movie - Милчо Левиев в главната роля

maintext: Коледни сладки за птиците правили ли сте? А кукла от мак? Знаете ли, че семената, които летят във въздуха и приличат на перки, са семената на клена? А това, че „всяко цвете има видима и невидима част“, както при хората – на цветето са корените, а на човека – мислите. Не, това не е научнопопулярна книга за съществото, което расте в града и вече не е..


description: Вчера беше внесено предложението за райониране на страната при мажоритарно гласуване. Според това предложение страната е разделена на 231 едномандатни района и 9 района, които ще бъдат за чужбина. Районирането е направено изключително и само по обективни критерии, заяви в...

title: Проф. Янев: Районирането на страната е направено само по обективни критерии

maintext:
play
pause
stop
mute
unmute
max volume / Интервю на Веселина Миланова с проф. Никола Янев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Вчера беше внесено предложението за райониране на страната при мажоритарно гласуване. Според това предложение страната е разделена на 231 едномандатни района и 9 района, които ще бъдат за чужбина.
Районирането е направено изключително и само по обективни критерии, заяви в "Преди всички" проф. Никола Янев от Факултета по математика и информатика на СУ "Св. Кл. Охридски", който е един от авторите на това райониране на страната:
Критериите може да се приемат като вид аксиоматика за правене на избори – депутатите да бъдат избирани от горе-долу еднакъв брой избиратели; избирателните райони да бъдат компактни, в смисъл, ако си представим избирателните райони като географска карта и на тази карта си представим, че избирателните райони са държави, т.е. да няма анклави.
За да се направи такова райониране на страната, са използвани база данни от ЦИК, от последните парламентарни избори, а също така и база данни с обхвата на секциите в страната, които са около 12 хиляди. При районирането всеки един район от тези 231 за страната ще обхваща около 30 хиляди избиратели, каза още проф. Янев и коментира:
Това е задача, която се решава при сравнително неточни данни, но все пак трябва да бъде решена. Важното е горе-долу всичките райони да тежат еднакво при избор. При последната редакция на изборния закон не трябва да има райони с по-малко от четирима депутати.
Проф. Никола Янев припомни, че Венецианската комисия препоръчва прерайониране да се извършва на всеки десет години. Друго европейско изискване предписва разликата в броя избиратели между районите да не е повече от десет до 15 процента, но са възможни и изключения.
Подробности можете да чуете в звуковия файл.


description: Бюджетът на София за 2017 г. е за развитието на София като модерен и развит град. Парите се инвестират в изграждането на инфраструктурата на града, изграждане на зелените системи, екологично чист градски транспорт, освен метрото, което е основен национален обект, имаме и немалко...

title: Бюджет-2017 на София е за развитието на столицата като модерен град

maintext:
Бюджетът на София за 2017 г. е за развитието на София като модерен и развит град. Парите се инвестират в изграждането на инфраструктурата на града, изграждане на зелените системи, екологично чист градски транспорт, освен метрото, което е основен национален обект, имаме и немалко инвестиции в релсов път - 25 км ще бъдат реновирани, което е 12% от релсовия път в столицата. Така че работим много и за подобряване на транспортната инфраструктура в града с екологичен транспорт. Това заяви пред БГНЕС зам.-кметът по финанси в Столичната община Дончо Барбалов.
Относно поддържането на зелените площи в града - средствата се увеличават поне с около 3 млн. на 23 млн. лв. Имаме допълнително предвидени средства за миене, за междублокови пространства се увеличават средствата от 4 на 8 млн. лв. Това се все зелени политики, коментира Барбалов.
Той посочи, че за трамвайния и релсов път, който е в проекта за единен градски транспорт - втори етап, са отделени 104 млн. лв. като голяма част от него е подмяна на трамвайното трасе по бул. “Цар Борис III” по ул. “Каменоделска” и пространството между Руски паметник и пл. “Македония”.
Преди няколко седмици Общинският съвет взе решение в пет учебни и детски заведения да бъде променена горивната база от течно гориво, което е неекологично на еко пелети, които Столичната община сама произвежда, така че това са комплекс от паралелни мерки и действия, които в различните направления се изпълняват, за да се постигне общата цел.
За инициативата “София - спортна столица на Европа 2018 г.”, Барбалов разказа, че се предвижда увеличение на бюджета от 400 на 500 хил. лв. Средствата се предоставят на специално основана за целта НПО, която се контролира изцяло от Столичната община, която от своя страна също привлича допълнително средства от донори и дейности. Тези 500 хил. лв. са базовите средства, с които ще се разполага.
Изграждат се открити спортни съоръжения, но се организират и много спортни мероприятия - маратона на София, а и почти всяка седмица има някакво спортно мероприятие, което е в подкрепа на “София - спортна столица на Европа 2018 г.” Целта на инициативата е масов спорт и затова се организират масови мероприятия, помага се за масовия спорт чрез изграждане на спортни площадки, каза още той.
Предвижданите средства за общинско здравеопазване са 9 млн. лв., които според Барбалов, който е и зам.-кмет по здравеопазването, ще бъдат разходвани по нов програмен начин за подпомагане на общинското здравеопазване. Целта ни е да подобрим здравното състояние в града и да предоставим достъп до услуга на хора, които иначе биха имали затруднен достъп до здравеопазване. Това е един немалък ресурс. Засилваме контрола върху изразходването на средствата. От друга страна с решение на Столичния общински съвет само за тази година са предоставени 1.6 млн. лв. за изграждане и подобряване на здравната инфраструктура в града. Правим немалко, но това, което е много важен приоритет през последните месеци е да приучим постепенно болниците и поликлиниките, за да могат самостоятелно да подготвят, защитават и разработват проекти. Тази политика вече успешно се прилага при останалите търговски дружества. Постепенно вече и лечебните заведения се научиха как да си подготвят проектите.


authors:
Даниела Манолова
Автор

description: Поетична приказност, романтична фолклорна образност и драматизъм в едно блестящо постановъчно и актьорско изпълнение ще намерите в извънредното празнично издание на Радиотеатъра "Змейова сватба" в сутринта на 31 декември. Предлагаме българска класика в най-изящния й вид в...

title: Едно от ключовите произведения на българската култура - в последния ден на 2016 година

maintext:
Поетична приказност, романтична фолклорна образност и драматизъм в едно блестящо постановъчно и актьорско изпълнение ще намерите в извънредното празнично издание на Радиотеатъра "Змейова сватба" в сутринта на 31 декември. Предлагаме българска класика в най-изящния й вид в този ден на символичен финал, разделяне със старото, размисъл и приготовления за новогодишната нощ.
Пиесата на П.Ю. Тодоров е написана през 1910 година и едно от най-ценните й качества е амбицията да прехвърли мост между мит и художествена литература, между минало и сегашно, между традиция и модернизъм, между минало и бъдеще. Зад амбицията стои драматургично майсторство, чувствителност и вечно вълнуващата тема за привлекателността на изключителното, които повече от 100 години правят този текст неуморно предизвикателен за различни медии, режисьорски решения и типове изкуство.
Радиоверсията и постановката на нашето аудио са на режисьорката Мария Нанчева. Записът е направен през 1965 година с участието на Виолета Бахчеванова, Йордан Матев, Георги Черкелов, Виолета Николова, Иван Тонев, Пенка Икономова, Светослав Карабоиков, Живко Гарванов и Васил Стойчев.


authors:
Марта Младенова
Автор

description: Електронните услуги на Националната агенция за приходите не работят поради технически проблем, потвърдиха за "Хоризонт" от агенцията. При подаването на декларации на място данъкоплатците трябва да получат входящ номер, но документите ще бъдат обработени по-късно, след...

title: Електронните услуги на НАП не работят поради технически проблем

maintext:
Електронните услуги на Националната агенция за приходите не работят поради технически проблем, потвърдиха за "Хоризонт" от агенцията.
При подаването на декларации на място данъкоплатците трябва да получат входящ номер, но документите ще бъдат обработени по-късно, след като проблемът бъде отстранен.
От приходната агенция уверяват, че това ще стане в най-кратки срокове.


authors:
Красимира Йорданова
Автор

description: На 27 декември 2016 г. се навършват 30 години откакто от този свят си отиде един темпераментен оперен диригент - Ромео Райчев, направил много за професионалното израстване  на няколко от нашите извънстолични театри. Ромео Райчев е роден на 26 януари 1913 година в Лом, в семейство, в...

title: Спомен за диригента Ромео Райчев

maintext:
play
pause
stop
mute
unmute
max volume / Помните ли... Ромео Райчев? Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
На 27 декември 2016 г. се навършват 30 години откакто от този свят си отиде един темпераментен оперен диригент - Ромео Райчев, направил много за професионалното израстване на няколко от нашите извънстолични театри.
Ромео Райчев е роден на 26 януари 1913 година в Лом, в семейство, в което са родени трима големи музиканти - Александър, Виктор и Ромео Райчеви, всеки от тях със значителен принос за нашата музикална култура.
Ромео Райчев завършва Музикалната академия като учи вокална подготовка при Христина Морфова и Елена Ангелова Орукин, а по-късно специализира дирижиране при Едмондо де Веки. Една година пее в оперния хор и в хор „Гусла“, после заминава за Стара Загора, където е учител по музика в Девическата гимназия. Още през 1942 г. е привлечен като диригент в Общинската опера на Стара Загора, където прави първите си постановки на оперите “Ако бях цар“, “Фауст“, “Травиата“, “Севилският бръснар“, “Тоска и „Мадам Бътерфлай“.
След одържавяването на оперния театър на Стара Загора Райчев поема поста на главен диригент и остава там до 30 март 1954 година. Общо прави 17 постановки на 14 различни заглавия. От 1954 година до края на 70-те години Ромео Райчев е главен диригент на Русенската опера. Дебютира с постановка на „Селска чест“ от Маскани, а през 1956 г., за откриването на новата сграда на операта, дирижира операта “Евгени Онегин“. За близо четвърт век на русенска сцена той поставя 30 опери и 2 оперети, дирижира и 10 чужди постановки - активна творческа дейност, допринесла за професионалното израстване на Русенския оперен театър. Той бе и първият, който дирижира у нас операта на Шостакович “Катерина Измайлова“ през 1965 година в присъствието на автора, който високо оцени работата му.
За Ромео Райчев и работата му в Русенската опера музикалният критик Розилия Бикс дава следната оценка:
Чуйте рубриката "Помните ли..." и запис под диригентството на Ромео Райчев в звуковия файл.


description: Близо 10-километрова колона от чакащи товарни автомобили се е образувала на ГКПП "Капитан Андреево". Движението на българо-турската граница е интензивно и в двете посоки. Шофьори, които пътуват от Турция, съобщават, че на граничния пункт "Капъкуле" също има опашка от...

title: 10-километрова колона от чакащи товарни автомобили на ГКПП "Капитан Андреево"

maintext:
Близо 10-километрова колона от чакащи товарни автомобили се е образувала на ГКПП "Капитан Андреево".
Движението на българо-турската граница е интензивно и в двете посоки.
Шофьори, които пътуват от Турция, съобщават, че на граничния пункт "Капъкуле" също има опашка от ТИР-ове, чакащи да преминат границата.
На нашия пункт работят всички гишета.
През последното денонощие са обработени над 2 хиляди товарни автомобила.
Движението на леки автомобили е нормално за почивните дни.


description: "Рома" победи "Киево" с 3:1 в среща от 18-я кръг на италианската Серия А. По този начин футболистите на Лучано Спалети се доближиха на четири точки от лидера "Ювентус".Гостите от Верона откриха резултата чрез Джонатан де Гузман в 37-ата минута. В допълнителното време на...

title: "Рома" пак подгони "Ювентус"

maintext:
"Рома" победи "Киево" с 3:1 в среща от 18-я кръг на италианската Серия А. По този начин футболистите на Лучано Спалети се доближиха на четири точки от лидера "Ювентус".
Гостите от Верона откриха резултата чрез Джонатан де Гузман в 37-ата минута. В допълнителното време на първата част Стефан Ел Шаарауи изравни от пряк свободен удар.
В 53-ата минута отново той бе в основата на второто попадение дело на Един Джеко. Третото попадение за Рома вкара Диего Пероти в 93-ата минута от дузпа.
Фиорентина и Наполи направиха истинско зрелище на стадион "Артемио Франки" и завършиха наравно 3:3.
Първото полувреме бе за гостите от Неапол, които поведоха в резултата след красив гол на Лоренцо Инсиние. Фредерико Бернардески изравни в 52-ата минута с помощта на рикошет в тялото на защитник.
Наполи отново излезе напред в резултата чрез Дрис Мертенс в 68-ата минута. В ответната атака Бернардески вкара изключително красив гол, за да върне равенството 2:2. Мауро Сарате даде за първи път аванс в срещата за Фиорентина в 82-ата минута. Допълнителното време на мача спаси Наполи от загуба.
Дрис Мертенс бе фаулиран в наказателното поле на домакините и съдията отсъди дузпа. Маноло Габиадини застана зад топката и не сгреши въпреки, че Татарушану хвана посоката.


authors:
Лъчезар Цветков
Автор

description: Млади българи с успешна кариера в чужбина се събраха на първата годишна среща на клуб "Милениум" в София. Организаторите определят клуба като мисловен кръг на млади българи, родени след 1980 г., учили или все още учещи в чужбина. Основният акцент във визията им е да бъдат...

title: Акад. Воденичаров към клуб "Милениум": Бъдете безкомпромисни към посредствеността и невежеството

maintext:
Млади българи с успешна кариера в чужбина се събраха на първата годишна среща на клуб "Милениум" в София. Организаторите определят клуба като мисловен кръг на млади българи, родени след 1980 г., учили или все още учещи в чужбина. Основният акцент във визията им е да бъдат патриоти без граници, каза Цветелина Пенкова от Управителния съвет на клуба:
Идеята е да се опитаме да мотивираме нашите последователи за по-активно участие за включване в кампании.
В приветствието си до участниците бившият председател на БАН академик Стефан Воденичаров акцентира върху важната стойност на образованието и науката и допълни:
Вие сте не само нашата днешна гордост. Силно се надявам, че вие сте бъдещите лидери на България – по-знаещи, по-можещи, по-принципни. Именно затова се надявам, че ще бъдете безкомпромисни към настъпателната посредственост, безпардонното невежество и корумпираното властолюбие.


description: От следващата година живеещите в синята зона на Асеновград вече ще плащат 10 лева месечно за ползване на паркомясто, вместо досегашните 5 лева. За цяла година цената се вдига от 30 на 60 лева.За първи път Община Асеновград въвежда и нова такса за паркиране извън Синята зона за...

title: Живеещите в синята зона на Асеновград ще плащат двойно повече за паркомясто от догодина

maintext:
От следващата година живеещите в синята зона на Асеновград вече ще плащат 10 лева месечно за ползване на паркомясто, вместо досегашните 5 лева. За цяла година цената се вдига от 30 на 60 лева.
За първи път Община Асеновград въвежда и нова такса за паркиране извън Синята зона за граждани и фирми. През следващата година абонаментът за постоянно паркомясто пред дома или офиса ще струва по 36 лева на месец.


description: Полицията в Берлин провежда операция в района на улица "Шьонхаузер алее", след като там е бил открит подозрителен предмет. Търговският център в квартал "Пренцлауер берг" е затворен заради действията на органите на реда. Пресслужбата на берлинското метро съобщи, че...

title: В района на улица "Шьонхаузер алее" в Берлин се провежда полицейска операция

maintext:
Полицията в Берлин провежда операция в района на улица "Шьонхаузер алее", след като там е бил открит подозрителен предмет.
Търговският център в квартал "Пренцлауер берг" е затворен заради действията на органите на реда.
Пресслужбата на берлинското метро съобщи, че временно е спряно движението по линия 2 на подземната железница.
Продължава издирването на тунизиеца Анис Амри, за когото бе потвърдено, че е автор на атаката на коледния базар в понеделник, при която бяха убити 12 души.
Информацията е на БТА.


description: Над 20 доброволци от Панагюрище и още толкова от региона имаха готовност да се включат с физически труд в разчистването на опустошеното Хитрино. Идеята е дошла на треньора по джудо в средногорския град  Александър Фръгов. Младият мъж организирал доброволци от региона и...

title: И в Панагюрище ще има скаутска организация

maintext:
play
pause
stop
mute
unmute
max volume / Репортаж на Невена Петрова за предаването ''12+4'' Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Над 20 доброволци от Панагюрище и още толкова от региона имаха готовност да се включат с физически труд в разчистването на опустошеното Хитрино.
Идеята е дошла на треньора по джудо в средногорския град Александър Фръгов. Младият мъж организирал доброволци от региона и поддържал връзка със скаутската организация в Шумен, чиито действия са координирани в Областната администрация в Шумен
Работата на терен трябвало да започне още преди седмица. Тя обаче се отлага, тъй като жителите на Хитрино са заявили, че не искат външни хора в селото си.
Въпреки това Фръгов не се е отказал да помага на хората в нужда. Догодина той иска да основе в Панагюрище скаутска организация.


description: За днес е обявен жълт код в 15 области на Източна и Централна България заради силен вятър и снегонавявания. Кодът е в сила за Габровска, Великотърновска, Русенска, Търговищка, Шуменска, Силистренска, Добричка, Разградска, Варненска, Бургаска, Ямболска, Сливенска, Старозагорска,...

title: Жълт код е обявен за 15 области в Централна и Източна България

maintext:
За днес е обявен жълт код в 15 области на Източна и Централна България заради силен вятър и снегонавявания. Кодът е в сила за Габровска, Великотърновска, Русенска, Търговищка, Шуменска, Силистренска, Добричка, Разградска, Варненска, Бургаска, Ямболска, Сливенска, Старозагорска, Хасковска и Кърджалийска области. Валежи от сняг се очакват в Източна България, там ще бъде ветровито. Подробна прогноза за времето - след бюлетина.
Валежи от сняг се очакват в Източна България, там ще бъде ветровито. От пътната агенция предупреждават шофьорите за възможно заснежаване и заледяване на пътната настилка.
По-рано от Електроенергийния системен оператор съобщиха, че няма големи аварии по електропреносната мрежа в страната. Повечето аварии, довели до липса на ток в населени места заради бурния вятър и заледяването са били отстранени.


description: Постигнато е споразумение за спиране на огъня в Сирия и за подготовка за започване на мирни преговори, съобщи президентът на Русия Владимир Путин. Подписани са три документа. Първият е между сирийското правителство и въоръжената опозиция за спиране на огъня на територията на...

title: Постигнато е споразумение за спиране на огъня в Сирия, обяви Владимир Путин

maintext:
Постигнато е споразумение за спиране на огъня в Сирия и за подготовка за започване на мирни преговори, съобщи президентът на Русия Владимир Путин.
Подписани са три документа. Първият е между сирийското правителство и въоръжената опозиция за спиране на огъня на територията на Сирийската арабска република. Вторият е с група мерки за контрол на режима на прекратяване на огъня. Третият е заявление за готовност за начало на мирни преговори за уреждане на сирийския конфликт, посочи той.
Путин обясни, че договореностите са резултат от работата на Русия с партньорите й в региона Турция и Иран.
Ние прекрасно разбираме, че всички постигнати договорености са изключително крехки, нуждаят се от особено внимание и търпение, от професионален подход, както и от постоянен контакт с партньорите ни в региона, каза още Путин.
Руският държавен глава одобри също намаляване на руското военно присъствие на територията на Сирия.


authors:
Цветана Тончева
Автор

description: Последната оперна вечер на програма „Христо Ботев“ за 2016 година е посветена на една от най-ярките звезди на световния подиум в последните около четири десетилетия. Едита Груберова – вълшебницата! Виртуозна колоратурка, в чиито бляскави пасажи всеки тон звучи като...

title: Едита Груберова - вълшебницата, чиито свръхестествени височини оставят публиката без дъх!

maintext:
Последната оперна вечер на програма „Христо Ботев“ за 2016 година е посветена на една от най-ярките звезди на световния подиум в последните около четири десетилетия. Едита Груберова – вълшебницата! Виртуозна колоратурка, в чиито бляскави пасажи всеки тон звучи като отронена перла, а почти свръхестествените височини десетилетия наред изумяват и най-взискателните меломани.
Точно преди Бъдни вечер – на 23 декември, музикалният свят поздрави за юбилейния ѝ рожден ден обаятелната Едита Груберова – обичана и аплодирана на всички големи оперни сцени! Мила, скромна, изискана и очарователна дама, изградила една от най-достойните кариери в историята на операта от втората половина на ХХ и началото на нашия – ХХI век. За някои от слушателите ни може и да се окаже изненада, но Едита Груберова продължава да пее. Освен, че всеки месец изнася по няколко рецитала, не спира да играе главни партии на престижни европейски сцени. В ангажиментите й за следващата, 2017 година например, фигурира спектакъл на „Норма“ във Варшава на 5 февруари, в който Груберова ще играе главната героиня. Следват рецитали в Миланската скала и Виенската държавна опера, а през април я чака изключително предизвикателната партия на Елизабета от „Роберто Деверьо“ на сцената на Баварската държавна опера в Мюнхен. После – още рецитали из Европа, после отново „Роберто Деверьо“ – този път в Унгарската държавна опера, а за април и май 2018 в плановете й фигурира Лукреция от „Лукреция Борджа“ – отново в Мюнхен.
Едита Груберова е учила в Консерваторията в Братислава, където неин педагог е била Мария Медвецка, след това е продължила в Академията за изпълнителски изкуства в столицата на Словакия. Като студентка е пяла във фолклорен ансамбъл и няколко пъти е играла в драматични спектакли на Словашкия национален театър. През 1968 дебютира на оперната сцена в Братислава като Розина, след това печели награда на престижния конкурс в Тулуза, а после е ангажирана за солистка в трупата на оперния театър в Банска Бистрица. След събитията от 1968 година Чехословакия преминава през доста труден в политическо отношение момент и границите с всички страни, които не принадлежат към социалистическия лагер, са затворени. Затова през лятото на 1969 нейната преподавателка Мария Медвецка с огромни усилия тайно успява да уреди на талантливата си ученичка прослушване във Виенската държавна опера, след което Груберова незабавно е ангажирана. Няколко месеца по-късно, през 1970 тя прави първата си триумфална роля на сцената във Виена – Царицата на нощта от „Вълшебната флейта“ на Моцарт. Гласът на младата Едита Груберова е прекрасен: ясен, чист и красив тембър, съчетан с перфектно интониране, драматична сила, издръжливост и рядката способност да пее височините със забележителна плътност. Тези качества я превръщат в идеалната Царица на нощта от 70-те и 80-те години на ХХ век. След дебюта във Виена, Груберова изпява тази партия на всички най-престижни световни сцени, включително и в Метрополитън опера – Ню Йорк.
В интервю с Джанкарло Ландини, публикувано в италианското списание L’Opera Груберова отбелязва, че триумфалният дебют като Царицата на нощта й е донесъл много успехи и участия по целия свят, но накрая тя е разбрала, че с тази роля не може да се направи голяма кариера. Може би свръхвисочините ми не бяха достатъчно добри. Възможно е и една млада певица да не може добре да изпълни тази роля, която всъщност е много по-сложна, отколкото всички си мислят. Царицата на нощта е майка, втората й ария е една от най-драматичните страници, написани от Моцарт. Един млад човек не е в състояние да изрази тази драма. Не бива да забравяме, че (изключвайки свръхвисочините) тези две арии на Моцарт са написани в централния регистър – истинския регистър на драматичния сопран. Едва след като в продължение на 20 години пях тази партия, накрая успях действително да изразя съдържанието й, да изпълнявам Моцартовата музика на ниво, което й съответства.
В годината след триумфалния ѝ дебют във Виена, Груберова решава да емигрира на Запад. Става солистка на Виенската държавна опера и е канена в най-големите световни театри с колоратурни партии. Дебютира в Глайндборн през 1973, а в Метрополитън опера през 1977 – и в двата случая като Царицата на нощта. Същата 1977 година за първи път се появява на Залцбургския фестивал в малка роля в „Дон Карлос“, затова пък под палката на Караян. През 1981 на екраните излиза поредната великолепна оперна екранизация на великия Жан-Пиер Понел – „Риголето“ на Верди. Съставите на Виенската държавна опера дирижира Рикардо Шайи, а в трите главни роли блестят Ингвар Виксел, Лучано Павароти и Едита Груберова. Три години по-късно Джузепе Синополи записва „Риголето“ със съставите на Римската академия „Санта Чечилия“, Ренато Брузон, Нийл Шикоф и Едита Груберова. И до днес дори най-взискателните оперомани включват тази реализация сред най-добрите интерпретации на Вердиевия шедьовър, а Джилда на Груберова определят като „може би най-добрата Джилда въобще“. През 1984 Груберова дебютира в Кралската опера Ковънт Гардън като Жулиета от „Капулети и Монтеки“ на Белини. Репертоарът й се разширява с партии като Виолета, Лучия, Констанца, Манон, а през 1987 пее Донна Анна от „Дон Жуан“ в Миланската скала и Мария от „Дъщерята на полка“ в Цюрих. През 1990 за първи път пее Елизабета от „Роберто Деверьо“ във Виена, а през 1992 е дебютът й като Семирамида от едноименната опера на Росини – отново в Цюрих. През 2003 прибавя към сериозния си белкантов репертоар и главната партия от „Норма“, която пее и през сезона 2008-2009 в Мюнхен и която ще представи във Варшава през февруари 2017. Груберова е почетен член на Виенската държавна опера. Има впечатляваща звукозаписна кариера, като най-забележителното й постижение от последните десетилетия са главните партии в цялостните записи на прочутата трилогия на Гаетано Доницети, посветена на английските кралици от династията Тюдор – „Анна Болейн“, „Мария Стюарт“ и „Роберто Деверьо“. Повече от десет спектакъла с нейно участие са филмирани и издадени на DVD, освен „Риголето“ това са и „Норма“, „Манон“, „Беатриче ди Тенда“, „Лукреция Борджа“, „Линда ди Шамуни“.
В оперната вечер, посветена на Груберова ще прозвучат фрагменти от „Вълшебната флейта“ на Моцарт, „Лучия ди Ламермур“ на Доницети, „Капулети и Монтеки“ на Белини, „Риголето“ на Верди, „Хофманови разкази“ на Офенбах, „Ариадна на Наксос“ на Р. Щраус.
На финала, точно преди настъпването на Новата година, ще предложим на меломаните задължителна за 31 декември музикално-сценична творба – „Прилепът“, оперетата-шедьовър на Йохан Щраус, в един от най-хубавите записи от края на ХХ век с участието на Едита Груберова в ролята на Адела. Участват солисти, хорът и оркестърът на Виенската държавна опера, дирижирани от Андре Превен. В ролите:
• Габриел фон Айзенщайн – Волфганг Брендел
• Розалинда – Кири Те Канава
• Адела – Едита Груберова
• Франк – Том Краузе
• Принц Орловски – Бригите Фасбендер
• Алфред – Ричард Лийч
• Д-р Фалке – Олаф Бер
• Д-р Блинд – Антон Вендлер
• Ида – Карин Гьотлинг
• Фрош – Ото Шенк
събота, 31 декември, от 20 часа


description: Заради очакваните снеговалежи Столичната община предприе превантивни мерки, свързани с обработване срещу заледяване на улици в районите "Панчарево", "Витоша" и "Нови Искър". Опесъчаване се извършва и на планинските пътища Драгалевци - Алеко и Бояна - Златни...

title: Столичната община предприе мерки заради очакваните снеговалежи

maintext:
Заради очакваните снеговалежи Столичната община предприе превантивни мерки, свързани с обработване срещу заледяване на улици в районите "Панчарево", "Витоша" и "Нови Искър". Опесъчаване се извършва и на планинските пътища Драгалевци - Алеко и Бояна - Златни мостове, съобщават от пресцентъра на Столичната община.
От там уточняват, че в готовност са и 68 снегорина.


authors:
Росина Петрова
Автор

description: Циклонът "Урд", който връхлетя крайбрежието на няколко скандинавски страни, остави без електричество над 70 000 души в Норвегия, предаде ТАСС, като се позова на Норвежкото телеграфно бюро. Най-тежко са пострадали южните и западните области на страната, но проблеми в...

title: Повече от 70 000 жители на Норвегия останаха без електричество заради циклон

maintext:
Циклонът "Урд", който връхлетя крайбрежието на няколко скандинавски страни, остави без електричество над 70 000 души в Норвегия, предаде ТАСС, като се позова на Норвежкото телеграфно бюро.
Най-тежко са пострадали южните и западните области на страната, но проблеми в електроснабдяването е имало и в Осло. Засега няма данни за пострадали хора.
Циклонът е достигнал ураганна сила, като по западното крайбрежие на Норвегия средната скорост на вятъра е била 32 метра в секунда, а отделни пориви са достигали до 45 метра в секунда. Според метеоролозите обаче той вече отслабва.
В Норвегия и Дания частично е преустановено движението на фериботите. Беше обявено, че до тази сутрин се затварят всички летища с местно значение на западното норвежко крайбрежие, а на най-големите летища в страната има забавяне на полети.
Беше преустановено автомобилното движение по моста Сторебелт в Дания и Йоресундския мост, свързващ Копенхаген с шведския град Малмьо. Възможно е също да има и нарушения в работата на наземния транспорт в южната част на Швеция.


description: Докладът на европейските прокурори е много остро критичен. Не разбирам как би могъл да бъде четен в посока на това да бъде запазено статуквото или в посока на това да бъдат увеличавани вече съществуващи правомощия на водещи фигури в държавното обвинение. Този коментар направи за...

title: Иванка Иванова: Докладът на европрокурорите казва много тежки и страшни неща за прокуратурата

maintext:
play
pause
stop
mute
unmute
max volume / Интервю на Силвия Великова с Иванка Иванова и коментар на Силвия Великова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Иванка Иванова
Докладът на европейските прокурори е много остро критичен. Не разбирам как би могъл да бъде четен в посока на това да бъде запазено статуквото или в посока на това да бъдат увеличавани вече съществуващи правомощия на водещи фигури в държавното обвинение. Този коментар направи за "Хоризонт"от правната програма на "Отворено общество":
В доклада се казват много тежки неща и много страшни неща, които засягат и ефективността на прокуратурата, и начина, по който тя системно не изпълнява съдебни решения, начина, по който нарушава човешки права.
Според Иванова конкретните конструктивни предложения в доклада на европейските прокурори трябва да бъдат незабавно обсъдени. По думите ѝ, непредприемането на незабавни действия за реформа в прокуратурата около линиите, препоръчани в доклада, би имало тежки последици за евроинтеграцията ни.
Не виждам заради празниците и оставката на правителството кой сериозно ще прочете този доклад, изрази песимизъм Иванка Иванова.
Повечето неща в доклада бяха известни отдавна и са били подчертавани многократно в осъдителни решения на Европейския съд по правата на човека срещу България, припомни експертът.
Позицията на Иванка Иванова и коментар-обобщение на Силвия Великова за 2016 година в областта на правосъдието чуйте в звуковия файл.


authors:
Александра Михайлова
Автор

description: 900 хиляди български ученици изучават чужди езици в училище. Най-предпочитан е английският език. На второ място е руският език, а трети е немският език. Следват френски, испански и италиански език. Около 2 хиляди ученици изучават японски и китайски език. Иврит - близо 1000 деца, а...

maintext: Това са ни реалностите, при тези условия работим. Това е абсурдно, но е било и много по-зле, защото преди няколко години тук и вода нямахме, и електричество нямахме, и тоалетна нямахме, но пак сме печелили златни медали. Идеологията е такава, че човек трябва да работи, не трябва да се отчайва. Отчаянието, унинието е смъртен грях! Това..


description: Избраният за президент на САЩ Доналд Тръмп ще отмени над половината от указите на своя предшественик Барак Обама, след като встъпи в длъжност на 20 януари, заяви съветник на Тръмп, цитиран от ТАСС.Барак Обама започва да разбира, че наследството му започва да се свива като надуваема...

title: Тръмп ще отмени над половината от указите на своя предшественик Обама

maintext:
Избраният за президент на САЩ Доналд Тръмп ще отмени над половината от указите на своя предшественик Барак Обама, след като встъпи в длъжност на 20 януари, заяви съветник на Тръмп, цитиран от ТАСС.
Барак Обама започва да разбира, че наследството му започва да се свива като надуваема кукла, въздухът от която изтича, каза съветникът Нют Гингрич. 60 до 70 на сто от указите на Обама ще бъдат анулирани, добави Гингрич пред телевизия "Фокс нюз".
Той изрази увереност, че с помощта на юристи, Тръмп ще успее да постигне отмяната или забавяне на влизането в сила дори на тези укази, които не подлежат на преразглеждане


description: Полицията в Южна Франция е арестувала мъж по подозрения, че е планирал атака на Нова година, предаде Ройтерс, като се позова на полицейски източници. Други двама, за един от които се подозира, че планирал атака срещу полицията, са били арестувани при друга полицейска акция в...

title: Френската полиция е арестувала няколко мъже по подозрения за планиране на атаки

maintext:
Полицията в Южна Франция е арестувала мъж по подозрения, че е планирал атака на Нова година, предаде Ройтерс, като се позова на полицейски източници.
Други двама, за един от които се подозира, че планирал атака срещу полицията, са били арестувани при друга полицейска акция в Тулуза, югозападната част на Франция.
Във Франция, Великобритания и Германия, които са били цели на ислямистки терористични атаки, полицията засили присъствието си в туристическите дестинации в големите градове и други гъсто населени райони след атаката на Коледния пазар в Берлин по-рано този месец.
Съдебен източник също е потвърдил арестите и заявил, че те са станали във вторник и се отнасят до два различни случая.


description: Служители на ГДБОП задържаха 40 килограма хероин. От МВР го определят като рекордно количество, предназначено за вътрешния пазар. Операцията е проведена в Ямболска област след двумесечно наблюдение на престъпна група, която се е опитвала да продаде дрогата. Първото количество от...

title: Антимафиоти задържаха рекордно количество хероин, предназначено за вътрешния пазар

maintext:
Служители на ГДБОП задържаха 40 килограма хероин. От МВР го определят като рекордно количество, предназначено за вътрешния пазар. Операцията е проведена в Ямболска област след двумесечно наблюдение на престъпна група, която се е опитвала да продаде дрогата.
Първото количество от 5 килограма е заловено в момента на предлагането му на паркинга на голяма търговска верига в Ямбол. На място са задържани четирима мъже. При последвалите действия в частен дом в село Радовец е открито останалото количество от около 35 кг хероин.
Иззетият наркотик е с много висока чистота – близо 60%. По цени на съдебната система стойността е около 2 милиона лева, а при улично разпространение – многократно по-висока.


description: Трима души са загинали във Филипините вследствие на мощния тайфун Нок-Тен, предаде Франс прес. Тайфунът порази вчера източната филипинска провинция Катандуанес и с около 20 километра в час се движи към столицата Манила. Очаква се ситихията да стигне по-късно днес града, в който...

title: Тайфунът Нок-Тен е отнел живота на трима души във Филипините

maintext:
Трима души са загинали във Филипините вследствие на мощния тайфун Нок-Тен, предаде Франс прес.
Тайфунът порази вчера източната филипинска провинция Катандуанес и с около 20 километра в час се движи към столицата Манила. Очаква се ситихията да стигне по-късно днес града, в който живеят около 13 милиона души.
Над 383 хиляди души напуснаха домовете си, а над 80 вътрешни и международни полети бяха отменени заради тайфуна, който носи със себе си ветрове от 215 километра в час, припомня Франс прес.


description: Турция обяви, че е подготвила две споразумения с Русия за Сирия.  Първият дипломат Мевлют Чавушоглу заяви, че те се отнасят за политическо решение на сирийския конфликт, а другото - за прекратяване на огъня. Чавушоглу потвърди, че Анкара иска трайно спиране на огъня в цяла Сирия...

title: Турция е подготвила споразумения за политическо решение на конфликта и за прекратяване на огъня в Сирия

maintext:
Турция обяви, че е подготвила две споразумения с Русия за Сирия. Първият дипломат Мевлют Чавушоглу заяви, че те се отнасят за политическо решение на сирийския конфликт, а другото - за прекратяване на огъня. Чавушоглу потвърди, че Анкара иска трайно спиране на огъня в цяла Сирия и политически преход чрез преговори и подчерта, че преход към мир, който да включва президента Башар Асад е невъзможен.
Анадолската агенция съобщава, че Турция и Русия са съгласували план за всеобхватно примирие в Сирия, като договореностите предвиждат прекратяване на бойните действия днес в полунощ и не включват терористичните организации. Планът важи за всички райони на Сирия, където се водят боеве между правителствените сили и групировките на въоръжената опозиция, посочва агенцията.
Специалният пратеник на ООН за Сирия Стафан де Мистура обеща да помогне за договаряне на прекратяване на огъня и да съдейства за успеха на мирните преговори в казахстанската столица Астана, заяви руското външно министерство, цитирано от Асошиейтед прес. Той е провел телефонен разговор с руския външен министър Сергей Лавров и е приветствал резултатите от състоялите се миналата седмица преговори между Русия, Турция и Иран, каза министерството. В разговора Лавров е обвинил някои служители на ООН, че разпространяват дезинформация за положението в Сирия и е призовал световната организация да ускори хуманитарните доставки за Алепо.
Споразумението за Сирия, по което работят Русия, Турция и Иран, предвижда Сирия неофициално да бъде разделена на зони на влияние, а президентът Башар Асад да остане на поста поне няколко години, заявиха източници, цитирани от Ройтерс. Подобно споразумение би позволило регионална автономия в рамките на федерална структура под контрола на алауитската фракция, към която принадлежи Асад. Сделката е в начален етап от своето разработване, може да претърпи промени и да е необходимо да бъде одобрена от Башар Асад и бунтовниците, както и от държавите от Залива и САЩ, казаха източниците.
Споразумението предвижда ограничаване на правомощията на Асад и в крайна сметка неговото оттегляне. Това трябва да стане по запазващ репутацията му начин и с гаранции за неговата и на семейството му сигурност.


authors:
Димитър Бежански И Любомир Методиев
Автор

description: Ние често казваме, че това е вашият един час за лов, риболов и природа, но нерядко природата само я споменаваме. Ето защо този петък ще поговорим повече за нея. За много и все важни неща очите ни ще отвори професор Христо Пимпирев – геолог, директор на Националния център за...

title: За природата - с любов

maintext:
play
pause
stop
mute
unmute
max volume / Чуйте предаването Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Ние често казваме, че това е вашият един час за лов, риболов и природа, но нерядко природата само я споменаваме. Ето защо този петък ще поговорим повече за нея. За много и все важни неща очите ни ще отвори професор Христо Пимпирев – геолог, директор на Националния център за полярни изследвания, участник в научни експедиции къде ли не по света, автор на книги, на научни публикации, на документални филми, представител на България в куп международни организации, доайен на нашите антарктици.


description: МВР започва кампания срещу нелегалната миграция чрез листовки на български, английски и турски език, в които са събрани основни съвети към шофьорите на тирове. Отпечатани са 500 000 копия и вече се раздават на граничните пунктове у нас. Целта на кампанията е водачите да бъдат...

title: МВР съветва шофьорите на тирове срещу превозването на мигранти

maintext:
МВР започва кампания срещу нелегалната миграция чрез листовки на български, английски и турски език, в които са събрани основни съвети към шофьорите на тирове. Отпечатани са 500 000 копия и вече се раздават на граничните пунктове у нас. Целта на кампанията е водачите да бъдат запознати с методите за предпазване на превозните средства от качване на мигранти.
От министерството предприемат тези действия като мярка срещу нелегалното преминаване през границата, а и повишаване сигурността-както на водачите, каза главният секретар на МВР Георги Костов. След атаките в Берлин камионите вече могат да бъдат смятани за заплаха за живота на хората, ако бъдат управлявани от опасни лица.
Над 300 души са заловени в различни камиони през 2016 година, уточни Костов и уточни, че част от тях са проникнали в ТИР-овете без шофьорите да знаят. От Гранична полиция смятат, че именно през зимата ще се увеличи броят на случаите, при които мигранти опитват да минат границата именно в камиони.


description: Бразилският нападател на Барселона Неймар заяви, че се чувства щастлив в клуба и без Златната топка.   Досега най-доброто представяне на Неймар бе третото място през 2015 година. Тази година остана на пето място в престижната класация.   Неймар не пропусна да отбележи, че ...

title: Неймар: Мога и без "Златната топка"

maintext:
Бразилският нападател на Барселона Неймар заяви, че се чувства щастлив в клуба и без Златната топка.
Досега най-доброто представяне на Неймар бе третото място през 2015 година. Тази година остана на пето място в престижната класация.
Неймар не пропусна да отбележи, че съотборникът му в Барселона Лео Меси, който е петкратен носител на отличието е №1 в света.
"Меси е №1 в света и ние в Барселона го уважаваме. За мен е голяма чест да играя с него в един отбор. Аз съм щастлив на "Камп Ноу". Дори да не спечеля никога Златната топка това няма да се промени", коментира Неймар.


authors: Латинка Светозарова - Кор. На Бнр В Плевен

description: Плевенчани приветстваха Коледното рокерско шествие по централните улици на града. Рокерите събраха близо пет хиляди лева, много подаръци и дрехи за децата в неравностойно положение, които занесоха в дома в село Бохот.  Десетки плевенчани дойдоха час преди началото на...

title: Коледно рокерско шествие по централните улици на Плевен

maintext:
Плевенчани приветстваха Коледното рокерско шествие по централните улици на града. Рокерите събраха близо пет хиляди лева, много подаръци и дрехи за децата в неравностойно положение, които занесоха в дома в село Бохот.
Десетки плевенчани дойдоха час преди началото на коледното шествие на рокерите, за да ги поздравят за благородната идея, водеха и децата си. Светнали очи и захлас пред моторите на стотиците момчета и момичета бяха тяхната най-добра подкрепа за идеята. За децата, доведени от мама и тати, това беше и първият урок по доброта:
Много е хубаво! Много е весело и приятно! Радваме се, че организират такива празненста за децата.
Ще помогнем на децата, които са без семейства, на нуждаещите се.